Društvo Stečajna masa iza GAMONT d.o.o. – u stečaju, sa sjedištem u Zagrebu, Vodovodna ulica 20A, OIB: 11063759658, zastupano po Josip Lončarić, stečajni upravitelj, kao predstečajni vjerovnik (dalje u tekstu: Vjerovnik)
i 
društvo TEHNIKA d.d., sa sjedištem u Zagrebu, Buzinski krči 7A, OIB: 73037001250, zastupano po Marinu Štenglinu, direktoru, kao predstečajni dužnik (dalje u tekstu: Dužnik)
dalje u tekstu zajedno Sporazumne strane,
sklopili su u Zagrebu, dana 17.09.2026. godine sljedeći


SPORAZUM O UREĐENJU IMOVINSKO-PRAVNIH ODNOSA
(dalje u tekstu: Sporazum)

Članak 1. 	
(1) Sporazume strane suglasno utvrđuju: 
a) da se nad Dužnikom pred Trgovačkim sudom u Zagrebu vodio predstečajni postupak pod poslovnim brojem St-2481/2018,
b) da je rješenjem Trgovačkog suda u Zagrebu, poslovni broj St-2481/2018-478 od 3.3.2021. potvrđen predstečajni sporazum, a koje rješenje je postalo pravomoćno 21.4.2021. (dalje u tekstu: Predstečajni sporazum), 
c) da Vjerovnik ima utvrđenu tražbinu prema Dužniku, koja se namiruje na način i sukladno rokovima namirenja kako je isto predviđeno odredbama Predstečajnog sporazuma, 
d) da na dan sklapanja ovog Sporazuma preostala, nepodmirena tražbina Vjerovnika temeljem Predstečajnog sporazuma iznosi ukupno 8.573,36 EUR (slovima: osamtisućapetstosedamdesettrieura i tridesetšest centi), (dalje u tekstu: Preostali dug), 
e) da na strani Dužnika postoji želja za jednokratnim namirenjem Preostalog duga, slijedom čega Sporazumne strane pristupaju sklapanju ovog Sporazuma i uređenju međusobnih imovinsko-pravnih odnosa. 



Članak 2. 	
(1)  U svrhu brzog i konačnog namirenja potraživanja Vjerovnika temeljem Predstečajnog sporazuma, Sporazumne strane suglasno utvrđuju da će:
a) Dužnik Vjerovniku isplatiti iznos od 6.001,35 EUR (slovima: šesttisućajedaneuro i tridesetpet centi), 
b) Vjerovnik Dužniku iznos od 2.572,01 EUR (slovima: dvijetisućepetstosedamdesetdvaeura i jedan cent), a koji iznos odgovara 30,00 % (slovima: tridesetposto) preostalog duga otpisati sukladno odredbama ovog Sporazuma.
(2)  Potpisom ovog Sporazuma, Dužnik se obvezuje iznos iz st. 1. ovog članka Vjerovniku isplatiti jednokratno, u roku od 15 (slovima: petnaest) dana od dana potpisivanja ovog Sporazuma, i to na račun Vjerovnika broj IBAN: HR3224070001100072403, otvoren kod OTP BANKA HRVATSKA d.d.

Članak 3. 	
(1)  Vjerovnik izričito izjavljuje da će Dužniku otpisati preostali dio tražbine u iznosu 2.572,01 EUR (slovima: dvijetisućepetstosedamdesetdva eura i jedancent), a koji odgovara 30,00 % (slovima: tridesetposto)  preostalog duga, pod uvjetom da Dužnik izvrši uplatu na način i u rokovima kako je to predviđeno čl. 2. ovog Sporazuma. 
(2)  Sporazumne strane nadalje suglasno utvrđuju da će se po izvršenoj isplati Preostalog duga na način i u rokovima kako je to predviđeno čl. 2. ovog Sporazuma smatrati da je Dužnik pravovremeno i u potpunosti podmirio sve svoje obveze prema Vjerovniku proizašle iz Predstečajnog sporazuma te da Vjerovnik nema daljnjih potraživanja prema Dužniku s te osnove. 
(3)  Ukoliko Dužnik ne isplati Preostali dug na način i u rokovima kako je to predviđeno čl. 2. ovog Sporazuma, ovaj Sporazum ne proizvodi pravne učinke. 
(4) Vjerovnik se obvezuje da će u roku od 5 dana od dana primitka uplate iz čl. 2. ovog Sporazuma Dužniku izdati potpisanu izjavu kojom potvrđuje da je Dužnik u potpunosti ispunio sve svoje obveze prema Vjerovniku proizašle iz Predstečajnog sporazuma, u obliku koji je sastavni dio ovog Sporazuma kao Prilog 1. (dalje u tekstu: Izjava).

Članak 4. 
(1)  U slučaju spora sporazumne strane ugovaraju nadležnost suda u Zagrebu.
(2)  Sporazum je sastavljen u 2 (dva) istovjetna i jednako važeća primjerka od kojih svaka sporazumna strana zadržava po 1 (jedan) primjerak.
(3)  U znak suglasnosti i prihvaćanja svih prava i obveza iz ovog Sporazuma sporazumne strane isti potpisuju.

Za Vjerovnika								za Dužnika
______________________						______________________
Josip Lončarić, stečajni upravitelj 			                           Marin Štenglin, direktor























Prilog 1. Izjava
Društvo Stečajna masa iza GAMONT d.o.o. - u stečaju, sa sjedištem u Zagrebu, 
Vodovodna ulica 20A, OIB: 11063759658, zastupano po Josip Lončarić, stečajni upravitelj,  dana 17.09.2026. daje sljedeću 

I Z J A V U

da je TEHNIKA d.d., sa sjedištem u Zagrebu, Buzinski krči 7A, OIB: 73037001250 izvršilo jednokratnu uplatu na račun Društva na ime predstečajnog sporazuma sklopljenog dana 3.3.2021. pred Trgovačkim sudom u Zagrebu, pod poslovnim brojem St-2481/2018, a čime je u potpunosti izvršilo svoje obveze preuzete Sporazumom o uređenju imovinsko-pravnih odnosa, koji je s Društvom sklopilo dana (datum sklapanja sporazuma). 
Slijedom navedenog, Društvo potvrđuje da prema TEHNIKA d.d., sa sjedištem u Zagrebu, Buzinski krči 7A, OIB: 73037001250 nema nikakvih daljnjih potraživanja s osnova predstečajnog sporazuma sklopljenog dana 3.3.2021. pred Trgovačkim sudom u Zagrebu, pod poslovnim brojem St-2481/2018. 


________________________
(potpis i pečat)
Josip Lončarić, stečajni upravitelj

